text: Kold - kold - kold torsdag morgen
  21 januar 2016 kl. 05.38
  Det er er en meget kold torsdag morgen med frost og temperaturer ned omkring 16 minus-grader. Flere steder meldes om rim-tåge med sigtbarhed ned til 10 meter.
  Der er god grund til at komme hjemmefra i god tid denne torsdag morgen, da rimtågen ligger tæt mange steder i landsdelen.
  Det kolde vejr varer ved et par døgn endnu, melder DMI. Fra weekenden tager det kolde vintervejr nemlig en pause. DMIs månedsprognosen hælder mod gennemgående mildt vejr i dfe kommende tre uger - 4, 5 og 6.
  Mildt vejr for årstiden betyder dog i næste uge kun en gennemsnitstemperatur mellem frysepunktet og et par graders varme.
  Flere steder i Jylland kan man opleve tætte tågebanker, med en sigtbarhed ned til 10 meter. Kør forsigtigt og hold afstand.
  
  